Weng Tonghe

Weng Tonghe (, født 1830 i Changshu i provinsen Jiangsu i Kina, død 1904 samme sted, stilnavn Shuping 叔平) var en kinesisk konfuciansk lærd og keiserlig lærer under Qing-dynastiet. I 1856 fikk han toppresultat ved den keiserlige embedsmannseksamen og ble dermed snart opptatt i Hanlinakademiet.

 Bakgrunn og liv 
Weng Tonghes far var en embedsmann som var blitt forfulgt av en innflytelsesrik fraksjon i keiserhoffet ledet av Su Shun. Men i 1861 førte et palasskupp til at Su Shun og hans folk mistet makten, og den nye regjering, ledet av prins Gong, enkekeiserinne Ci'an og ikke minst enkekeiserinne Cixi anbragte Weng den eldre i høye embeder.A Mosaic of the Hundred Days: Personalities, Politics and Ideas of 1898 (Harvard University Study Center, 1984), s. 51-52 (Weng den eldre døde i 1862).

I 1865 ble Weng Tonghe utnevnt til lærer for den mindreårige Tongzhi-keiseren,Luke S.K. Kwong: A Mosaic of the Hundred Days: Personalities, Politics and Ideas of 1898 (Harvard University Study Center, 1984) pg. 51 sammen med en annen lærer ved navn Wo Ren,Seagrave, Sterling Dragon Lady: the Life & Legend of the Last Empress of China, New York: Alfred A. Knopf, 1992) s. 117 såvel som lektor for de to enkekeiserinner, som var regenter i keiserens sted.Kwong, s. 117. I 1873 overtok Tongzhi-keiseren regjeringsoppgavene selv, noe han ikke klarte særlig godt. Men allerede i januar 1875 døde han, antagelig av kopper.

Weng ble åpenbart tilgitt for å ha mislykkes i skoleringen av Tongzhi-keiseren, for han ble også utnevnt til skolemester for etterfølgeren, den mindreårige Guangxu-keiseren.Kwong, s. 45  Keiseren knyttet seg tett til sin lærer - og opparbeidet også en frykt og avvisende holdning overfor enkekeiserinne Cixi. Weng fikk temmelig stor politisk innflytelse, og fikk en rekke høye embeder i Qing-regjeringen: Visepresident og deretter president for inntektsstyret, direktør for sensoratet og president for straffestyret. Han satt også i Storrådet årene 1882–84 og hadde stor - og heller uheldig - innflytelse på landets militære disposisjoner under den første sino-japanske krig.Kwong, s. 51

Han fremmet også Kang Youweis karriere, skjønt han prøvde å distansere seg fra ham fra våren 1898.Kwong, s. 146 Denne forbindelsen var muligens en grunn til at enkekeiserinne Cixi fikk han avsatt. Men det kan like så godt ha vært hans uheldige rolle og påvirkning på keiseren før og under krigen som lå bak avsettelsen. Keiseren hadde en voldsom krangel med ham kort før hans avsettelse.

 Referanser 

 Eksterne lenker 
 Weng Tonghe (1830-1904) kalligrafigalleri 
 Hummel, Arthur William (red.): Eminent Chinese of the Ch'ing period (1644-1912). 2 vols. Washington: United States Government Printing Office, 1943.

Kategori:Kinesiske politikere
Kategori:Mandariner
Kategori:Kinesiske kalligrafer
Kategori:Personer fra Suzhou